ગત ૬ ફેબ્રુઆરીના રોજ રાણીપ જીએસટી ફાટક નજીક આવેલા સાકેત એપાર્ટમેન્ટના પાર્કિંગમાં ટોરેન્ટ પાવરના કર્મચારીઓના કામ કર્યા બાદ મોડી રાત્રે અચાનક જ શોર્ટસર્કિટથી આગ લાગી હતી. આ આગ ચાર માળ સુધી ફેલાઈ હતી, જેમાં શ્રેયાંસ શાહ નામના યુવક અને તેની માતાનું મોત નીપજ્યું હતું. પાર્કિંગમાં રહેલા ૩૮થી ૪૦ જેટલા વાહનો પણ બળીને ખાખ થઈ ગયા હતા. એક મહિના સુધી બ્લોકના રહીશોને ફલેટની નીચે રહેવું પડ્યું હતંુ. ફલેટમાં શોર્ટસર્કિટથી આગ લાગવાના બનાવોમાં વધારો થતાં ફલેટમાં પણ હવે ફાયરસેફટીની જરૂરિયાત ઊભી થઈ છે.